KOMENTE TË PËRGJITHSHME

Mbi raportin e monitorimit të KUVENDIT 

për vitin 2013
1. Karakteristikat kryesore të performancës.

Kuvendi, për vitin 2013, administron dhe menaxhon fondet publike sipas dy programeve të miratuara, e konkretisht:

1. Programi “Planifikimi, Menaxhimi dhe Administrimi”

2. Programi “Veprimtaria Ligjvënëse”  
Për vitin 2013, situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë: 
	Kodi
	Emërtimi i Programit
	Përqindja e realizimit

kundrejt buxhetit vjetor

	01110
	Planifikimi, Menaxhimi dhe Administrimi
	85.46%

	01120
	Veprimtaria Ligjvënëse
	92.05%

	
	Totali i institucionit
	89.31%


Për të dy programet e Kuvendit, përqindja e realizimit të shpenzimeve, varion nga 85.5% në 92%, gjë që ka cuar në një realizim prej rreth 89.3% në rang institucioni. Pra, në një vështrim të përgjithshëm, duke gjykuar vetëm mbi realizimin në vlerë të shpenzimeve të planifikuara, për të dy programet e këtij institcioni, evidentohet një performancë e relativisht e mirë në fund të vitit.

Sipas zërave përbërës të shpenzimeve, situata në fund të vitit paraqitet e tillë:

	Kodi
	Emërtimi i Programit
	Shpenzime Korente
	Shpenzime Kapitale

	01110
	Planifikimi, Menaxhimi dhe Administrimi
	88.61%
	71.26%

	01120
	Veprimtaria Ligjvënëse
	92.05%
	-

	
	Totali i institucionit
	90.78%
	71.26%


Shpenzimet korente, në dy programet e Kuvendit paraqiten në nivele relativisht të larta, duke bërë që në rang institucioni ky nivel të arrijë në rreth 90.8%. Shpenzimet kapitale në total, rezultojnë në nivelin prej rreth 71 %, rrjedhojë kjo e mosrealizimit të produktit buxhetor “Blerje pajisje për Kuvendin”, e parashikuar në programin “Planifikimi, Menaxhimi dhe Administrimi”. Ndërkohë, në programin e dytë buxhetor, nuk ka qënë  parashikuar kryerja e investimeve në vitin 2013. 
Struktura e shpenzimeve për çdo program, sipas buxhetit fillestar, buxhetit me ndryshime 2013 dhe realizimit të vitit 2013, paraqitet si më poshtë:

	Kodi
	Emërtimi i Programit
	Buxheti 2013

	
	
	Fillestar
	Me ndryshime
	Buxheti Faktik

	01110
	Planifikimi, Menaxhimi dhe Administrimi
	43,76%
	41.64%
	39.85%

	01120
	Veprimtaria Ligjvënëse
	56,24%
	58.36%
	60.15%

	
	Totali i institucionit
	100%
	100%
	100%


Rreth 40% e totalit të shpenzimeve faktike të vitit 2013, janë përdorur në programin buxhetor “Planifikimi, Menaxhimi dhe Administrimi”, ndërsa pjesa tjetër në programin “Veprimtaria Ligjvënëse“. Nuk konstatohen ndryshime të theksuara në strukturën e programeve ndërmjet parashikimeve sipas buxhetit fillestar, buxhetit me ndryshime per vitin 2013 dhe realizimit faktik.

2. Performanca dhe statusi i produkteve kryesore 
Në raportin e monitorimit të përgatitur nga Kuvendi, janë raportuar zhvillimet vetëm për dy produkte buxhetore në programin e ”Planifikimi, Administrimi dhe Menaxhimi”, ndërkohë nuk është dhënë asnjë informacion mbi objektivat dhe produktet e tjera për këtë program apo për programin tjetër “Veprimtaria Ligjvënëse”. Duhet theksuar se raportimi i informacionit, përvecse një detyrim që rrjedh nga kuadri ligjor në fuqi për fushën e financave, përbën një element thelbësor në sigurimin e përdorimit me eficence dhe efektivitet të burimeve financiare publike, dhe një instrument tejet të rëndësishëm për përmirësimin dhe rritjen e performancës së përdorimit të këtyre burimeve. 

 Sikurse cituar më sipër, në raportin e monitorimit të përgatitur nga Kuvendi, jepet informacion vetëm për projektet e investimeve:

· “E-Parlament”, i cili është realizuar  plotësisht, dhe

· “Blerje pajisje për Kuvendin”, i cili është realizuar pjesërisht, sipas nevojave të këtij institucioni

Raporti i monitorimit i përgatitur nga ky institucion duhet të përmbajë informacion mbi realizimin e të gjitha produkteve të programeve buxhetore, të cilat gjithashtu duhet të jenë të lidhura edhe me realizimin e objektivave të politikës së programit.

3. Krahasimi i të dhënave faktike, të raportit të Kuvendit me të dhënat e Thesarit, për të njëjtën periudhë raportuese.

                                                                                                                                     Në ‘000 lekë
	Programet
	Shpenzime korente
	Shpenzime kapitale
	Totali i shpenzimeve

	
	KUVENDI
	Thesari (MF)
	Dif
	KUVENDI
	Thesari (MF)
	Dif.
	KUVENDI
	Thesari (MF)
	Dif

	Planif, Menaxh. dhe Adm.
	271.548
	271.577
	+29
	 48.457
	48.457
	0.0
	320.005
	320.034
	+29

	Veprimtaria Ligjvënëse
	483.172
	483.143
	-29
	-
	-
	0.0
	483.172
	483.143
	-29

	Totali i institucionit
	754.720
	754.720
	0.0
	48.457
	48.457
	0.0
	803.177
	803.177
	0.0


Ashtu sikurse paraqitur në tabelën e mësiperme, të dhënat e përdorura nga Kuvendi për përgatitjen e raportit të monitorimit të shpenzimeve për vitin 2013, nuk përputhen plotësisht me të dhënat e nxjerra nga sistemi i thesarit. Vihet re një diferencë prej 29 mijë lekë, e cila balancohet nga njëri program në tjetrin. Një rishikim i të dhënave dhe korrektim, rezulton kështu i domosdoshëm nga ana e Kuvendit. 
4. Informacion mbi volumin dhe madhësinë e ndryshimit të buxhetit.

Për të dy programet e Kuvendit, situata në lidhje me ndryshimet në planifikim gjatë vitit 2013, përfshirë këtu buxhetin fillestar, buxhetin me ndryshime, paraqitet në tabelën e mëposhtme:

                                                                                             




Në mijë lekë
	Programet
	Buxheti fillestar 2013
	Buxheti me ndryshime
	Diferenca

	Planifikimi, Menaxhimi dhe Administrimi
	393.000
	374.470
	-18.530

	Veprimtaria Ligjvënëse
	505.000
	524.876
	+19876

	Totali i institucionit
	898.000
	899.346
	-1.346


Ndryshimet në planin e buxhetit, shpjegohen me ndryshimet në fondet e Kuvendit, në zbatim të Aktit Normativ Nr.6, datë 04.10.2013, "Për disa ndryshime në ligjin Nr. 119/2012 “Për buxhetin e vitit 2013”, përdorimit e fondit të veçantë dhe shpërblimet e menjëhershme të dhëna në zbatim të legjislacionit në fuqi dhe në vijim të kërkesave të Kuvendit. 
5. Komente të tjera
· Në raportin e monitorimit, duhet të përfshihet informacion mbi realizimin e të gjitha produkteve të programeve buxhetore, të cilat gjithashtu duhet të jenë të lidhura edhe me realizimin e objektivave të politikës së programit. 
· Të kryhen sistemimet e nevojshme për kuadrimin e diferencave në të dhënat faktike të institucionit të Kuvendit. 
6. Publikimi në faqen e internetit
Kuvendi nuk ka publikuar në faqen zyrtare të internetit raportin e monitorimit  vjetor të buxhetit për vitin 2013. 
